



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	  Bucureşti, 2 februarie 2010
  Nr.  PL.x 626/2009


RAPORT

asupra  proiectului de Lege pentru completarea art.7 din Ordonanţa Guvernului nr.26/2000 cu privire la asociaţii şi fundaţii
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond, cu proiectul de Lege pentru completarea art.7 din Ordonanţa Guvernului nr.26/2000 cu privire la asociaţii şi fundaţii, trimis cu adresa nr. PL.x.626 din 15 decembrie 2009,  înregistrat cu nr. 31/1108 din  15 decembrie 2009.
Senatul, în calitate de primă Cameră  sesizată, a adoptat proiectul de lege în şedinţa din data de 25 noiembrie 2009. 
Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera  Deputaţilor este  Cameră decizională. 
Consiliul Legislativ  a avizat favorabil iniţiativa legislativă, conform avizului nr. 647 din 11 iunie 2009.
Comisia pentru drepturile omului, culte şi problemele minorităţilor naţionale a transmis avizul favorabil cu adresa nr. 25/789 din 2 februarie 2010.
Proiectul de lege  supus dezbaterii are ca obiect de reglementare completarea art. 7 din Ordonanţa Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările ulterioare, în sensul definirii sintagmelor sau cuvintelor susceptibile să creeze confuzie cu denumirea unor autorităţi sau instituţii publice de interes naţional sau local, a căror utilizare în denumirea asociaţiilor şi fundaţiilor este interzisă.
În conformitate cu prevederile art. 61 din Regulamentul Camerei Deputaţilor, membrii Comisiei  au examinat iniţiativa legislativă mai sus menţionată şi avizul favorabil al Consiliului Legislativ în şedinţa din 2 februarie 2010.
Din numărul total de 25 de  membri ai Comisiei juridice, de disciplină şi imunităţi au participat la şedinţă 17 deputaţi.
La şedinţă a participat, în calitate de invitat, doamna Rodica Constantinovici, secretar de stat în Ministerul Justiţiei şi domnul senator Adrian Ţuţuianu, iniţiator al proiectului de lege.
În urma dezbaterii, membrii Comisiei au hotărât, cu unanimitate de voturi să propună plenului Camerei Deputaţilor adoptarea proiectului de lege, cu amendamentele prezentate în anexă.                 
În raport de obiectul şi conţinutul său, proiectul de lege  face parte din categoria legilor ordinare.
PREŞEDINTE,                             SECRETAR
            Daniel BUDA                    Gabriel ANDRONACHE
Consilier 
Paul Şerban

                                                                                                                                        Anexa

Amendamente

la proiectul de Lege pentru completarea art. 7 din Ordonanţa Guvernului nr. 26/2000 cu privire la asociaţii şi fundaţii
	Nr. crt.
	Text Ordonanţa Guvernului nr. 26/2000, aprobată prin Legea nr. 246/2005
	Text Senat
	Text Camera Deputaţilor (autor amendament)
	Motivare

	1.
	
	Titlul legii: Lege pentru completarea art. 7 din Ordonanţa Guvernului nr.26/2000 cu privire la asociaţii şi fundaţii
	
	

	2.
	
	Art. I - După alineatul (3) al articolului 7 din Ordonanţa Guvernului nr.26/2000 cu privire la asociaţii şi fundaţii, publicată în Monitorul Oficial al României, Partea I, nr.39 din 31 ianuarie 2000, aprobată cu modificări şi completări prin Legea nr.246/2005, cu modificările ulterioare, se introduc două noi alineate, alin.(31) şi (32), cu următorul cuprins:
	
	

	3.
	
	„(31) Prin sintagme sau cuvinte susceptibile să creeze confuzie cu denumirea unor autorităţi sau instituţii publice de interes naţional sau local se înţelege includerea în denumirea asociaţiei a unor termeni, precum: „comisariat", „inspectorat", „gardă", „academie", „universitate", „institut", „autoritate", „consiliu" sau derivatele acestora.
	
	

	
	
	(32) înscrierea unei asociaţii folosind în denumirea sa cuvintele „naţional" sau român" ori derivatele acestora se realizează numai cu acordul prealabil al Secretariatului General al Guvernului."
	
	

	4.
	
	Art. II - Asociaţiile şi fundaţiile legal constituite la data intrării în vigoare a prezentei legi îşi păstrează denumirile chiar în condiţiile încadrării în prevederile art.7 alin.(31) şi (32) din Ordonanţa Guvernului nr.26/2000 cu privire la asociaţii şi fundaţii.
	
	

	5.
	
	Art. III - Prezenta lege intră în vigoare la 15 zile de la publicare.

